Document ID: 32006R1026

Title and Content:
ΚΑΝΟΝΙΣΜΌΣ (ΕΚ) αριθ. 1026/2006 ΤΗΣ ΕΠΙΤΡΟΠΉΣ της 5ης Ιουλίου 2006 σχετικά με τον καθορισμό του συντελεστή χορήγησης που εφαρμόζεται στην κοινοτική δασμολογική ποσόστωση για την εισαγωγή αραβοσίτου προέλευσης τρίτων χωρών, που προβλέπεται από τον κανονισμό (ΕΚ) αριθ. 969/2006 Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 1784/2003 του Συμβουλίου, της 29ης Σεπτεμβρίου 2003, σχετικά με την κοινή οργάνωση της αγοράς σιτηρών (1), τον κανονισμό (ΕΚ) αριθ. 969/2006 της Επιτροπής, της 29ης Ιουνίου 2006, για το άνοιγμα και τον τρόπο διαχείρισης της κοινοτικής δασμολογικής ποσόστωσης για την εισαγωγή αραβοσίτου προέλευσης τρίτων χωρών (2), και ιδίως το άρθρο 4 παράγραφος 3, Εκτιμώντας τα ακόλουθα: (1) Ο κανονισμός (ΕΚ) αριθ. 969/2006 άνοιξε ετήσια δασμολογική ποσόστωση 242 074 τόνων αραβοσίτου (αύξων αριθμός 09.4131). (2) Το άρθρο 11 του κανονισμού (ΕΚ) αριθ. 969/2006 καθόρισε σε 242 074 τόνους την ποσότητα της μερίδας αριθ. 2 για την περίοδο από την 1η Ιουλίου έως τις 31 Δεκεμβρίου 2006. (3) Οι ποσότητες για τις οποίες υποβλήθηκαν αιτήσεις έως τη Δευτέρα 3 Ιουλίου 2006, στις 13.00, ώρα Βρυξελλών, σύμφωνα με το άρθρο 4 παράγραφος 1 του κανονισμού (ΕΚ) αριθ. 969/2006, υπερβαίνουν τις διαθέσιμες ποσότητες. Ως εκ τούτου, πρέπει να καθοριστεί σε ποιο βαθμό μπορούν να εκδοθούν τα πιστοποιητικά, καθορίζοντας τον συντελεστή χορήγησης που πρέπει να εφαρμόζεται στις αιτούμενες ποσότητες, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Κάθε αίτηση πιστοποιητικού εισαγωγής για την ποσόστωση αραβοσίτου που υποβάλλεται έως τη Δευτέρα 3 Ιουλίου 2006 στις 13.00, ώρα Βρυξελλών, και διαβιβάζεται στην Επιτροπή σύμφωνα με το άρθρο 4 παράγραφοι 1 και 2 του κανονισμού (ΕΚ) αριθ. 969/2006, ικανοποιείται μέχρι ποσοστού 0,46439 % των αιτούμενων ποσοτήτων. Άρθρο 2 Ο παρών κανονισμός αρχίζει να ισχύει στις 6 Ιουλίου 2006. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 5 Ιουλίου 2006.

Classification Labels:
986
703
36
2394

Label Descriptions:
{"986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ", "2394": "ΤΕΛΩΝΕΙΑΚΗ ΝΟΜΟΘΕΣΙΑ"}

EuroVoc IDs (Original): 2519
3489
5360
614
3156
11

EuroVoc IDs (Expanded): 2519
3489
5360
614
3156
11

Dataset Source: meu

Split: train